# Gonadotropiinikoe (GnRH-koe)

**Miksi tutkimus tehdään**

Kokeen tarkoituksena on tutkia verinäytteistä sukupuolirauhasten toimintaa säätelevien aivolisäkehormonien (gonadotropiinien) eritystä.

**Tutkimukseen valmistautuminen**

Tutkimusta ennen lapsi saa syödä ja juoda normaalisti sekä ottaa mahdolliset lääkkeet.

**Tutkimuksen suorittaminen**

Tutkimus kestää noin 2-3 tuntia valmisteluineen.

Tutkimuksen alussa lapselle asetetaan laskimokanyyli tutkimuslääkkeen antoa ja verinäytteiden ottamista varten.

Laskimokanyylin laittamista varten poliklinikalla tarvittaessa laitetaan iholle puudutevoidetta.

Verinäytteitä otetaan kolme kertaa, näytteiden ottamisen välillä lapsi saa oleskella poliklinikalla vapaasti.

Kotiutumisen jälkeen lapsi ei tarvitse erityisseurantaa.

Tarvittaessa saatte lisätietoja tutkimuksen toteuttavan yksikön sairaanhoitajalta.